आथिखालनि बिगियान बिरोंदामिननि जौगानायनि मुगायाव मबाइलनि बाहायनानै थाबथाबैनो सुबुंआ गावनि थांखियाव खारफानो हादों। मबाइल बाहायनायनि सुबुंआ थाबैनो फोनांजाबनो (Communicated) हायो। जानबुं (Mobile) नि गेजेरजों गाहाम खामानि मावलांनाय जादोंब्लाबो बेनि माखासे दानख'थाइ गोहोम (Negative Effect) दं। बेनि मोनसे रोखा बिदिन्थि सोरांआव फैबाय सोनाब बंगआव। खोमायाव मबाइल हेडफन फोनांनानै रेल लामायाव डिभिउ गेम गेलेगासिनो दंमोन सानै सेंग्रा। खेलायाव एफाबांनो गोथौयै गोदोग्लाबदोंमोन दि गासैबो बावगार लांजोबदोंमोन। खोमायाव हेडफन फोनांनायनि जाहोनाव रेल आलियाव जिरायनानै गेम गेलेनायाव रेलनि गाबनाय (Horn) खौ खोनाफेराखैमोन। उनाव सेकेण्डनि बुब्लियावनो थैलांबाय सानैया।